
ΤΕΥΧΟΣ ΔΕΥΤΕΡΟ 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας του Δήμου Αίγινας. 1 

Έγκριση του Οργανισμού Εσωτερικής Υπηρεσίας του 

Δημοτικού Παιδικού Σταθμού Δήμου ΒΟΥΛΑΣ. 2 

Σύσταση στο Δήμο Ν. Ιωνίας Ν. Μαγνησίας Νομικού 
Προσώπου με την επωνυμία «Γ Ενιαία Σχολική Επι¬ 
τροπή 1ου ΤΕΕ - 1ου ΣΕΚκαι ΙΕΚ Δήμου Αλμυρού» 

Ν. Μαγνησίας. 3 


Τροποποίηση της 161156/6.4.2001 απόφασης Γενικού 
Γραμματέα Περιφέρειας Θεσσαλίας περί συστατι¬ 
κής πράξης της Δημοτικής Επιχείρησης με την 
επωνυμία «Αθλητικός Πολιτιστικός Οργανισμός» 


Δήμου Πορταριάς Ν. Μαγνησίας. (ΑΠΟΔΠ). 4 

Κατάργηση του Νομικού Προσώπου με την επωνυμία 
«Ενιαία Σχολική Επιτροπή 1ου και 2ου ΤΕΕ, ΙΕΚ και 

ΣΕΚ Δήμου Αλμυρού» Ν. Μαγνησίας. 5 

Διάλυση της επιχείρησης με την επωνυμία «Αμιγής Ανα¬ 
πτυξιακή Επιχείρηση της ΤΕΔΚ Ν. Ημαθίας Α.Ε.». 6 

Παροχή εξουσιοδότησης στον Προϊστάμενο της 
Δ/νσης Δασών Ν. Κυκλάδων να υπογράφει με 
Εντολή Γεν. Γραμματέα Περιφέρειας Νοτίου Αι¬ 
γαίου. 7 

Τροποποίηση του Εσωτερικού Κανονισμού Οργανώ- 
σεως λειτουργίας και προσωπικού του Αρδευτικού 

Οργανισμού Στυμφαλίας Ασωπού (Α.Ο.Σ.Α.Κ.). 8 

Καθορισμός αποδέκτη και ειδικών όρων διάθεσης 
αστικών λυμάτων της Α.Ε.Ε. Αργυρομεταλλευμά¬ 
των και Βαρυτίνης στο 51ο χλμ. Ε.Ο. Λαμίας - Άμ¬ 
φισσας. 9 

Μεταφορά μίας (1) κενής οργανικής θέσης Δ.Ε.Π. στο 


Τμήμα Οργάνωσης και Διοίκησης Επιχειρήσεων... 10 
Μεταβίβαση αρμοδιοτήτων στον προϊστάμενο γραμ¬ 
ματείας του Αριστοτελείου Πανεπιστημίου Θεσσα¬ 


λονίκης. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 8823/2002 απόφαση του 
Γ ενικού Γ ραμματέα της Περιφέρειας Κρήτης. 12 


ΑΠΟΦΑΣΕΙ Σ 

Αριθ. 07/ΔΤΑ/οικ. 2502 (1) 

Τροποποίηση του Οργανισμού Εσωτερικής Υπηρεσίας 
του Δήμου Αίγινας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 18 του Ν. 2539/97 «Συγκρό¬ 
τηση της Πρωτοβάθμιας Τοπ. Αυτ/σης». 

2. Τις διατάξεις του Ν. 2503/97 Διοίκηση, Οργάνωση, 
Στελέχωση της Περιφέρειας ρύθμιση θεμάτων για την 
Τοπ. Αυτ/ση και άλλες διατάξεις. 

3. Τις διατάξεις του Ν. 1586/86 όπως αντικαταστάθηκαν 
με τις όμοιες του Ν. 2470/87. 

4. Τις διατάξειςτου Π.Δ/των37α/87 &22/90. 

5. Τις διατάξεις του άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 καιαντικα- 
ταστάθηκαν μετηνπαρ. 5του άρθρου 8 του Ν. 2307/95. 

6. Τις διατάξεις των α) Ν. 2130/94, β) Ν. 2190/94 και 
2218/94. 

7. Την ΔΙΚΠΡ/Φ.2/3210/1.4.86 εγκ. Υπ. Προεδρίας της 
Κυβέρνησης και Γεν. Διαταγή 59 αρ. πρωτ. 53560/6.8.86 
ΥΠΕΣ. 

8. Την 42036/17.12.1998 εγκύκλιο του ΥΠΕΣΔΔΑ σχετι¬ 
κά με την ψήφιση των Ο.Ε.Υ. των νέων Ο.Τ.Α που προέκυ- 
ψαν από συνένωση σύμφωνα με τις διατάξεις του Ν. 
2539/97. 

9. Την 07/ΔΤΑ/5058/19.4.1999 απόφασή μας περί ψήφι¬ 
σης Ο.Ε.Υ. του Δήμου που δημοσιεύθηκε στο ΦΕΚ 
1057/Β'/4.6.1999, όπως ισχύει μετά τις διορθώσεις με την 
αριθμ. 07/ΔΤΑ/15968/9.11.1999/ ΦΕΚ 2129/Β78.12.1999. 

10. Την 217/2001 απόφαση του Δημοτικού Συμβουλίου 
Αίγινας με την οποία τροποποιείται ο Ο.Ε.Υ. του Δήμου. 

11. Την σύμφωνη γνωμοδότηση του Υπηρεσιακού Συμ¬ 
βουλίου ΟΤΑτου Ν. Δ/τος Πειραιά που διατυπώθηκε στο 
8/17.12.2001 πρακτικό, αποφασίζουμε: 

Εγκρίνουμε την τροποποίηση του Ο.Ε.Υ. του Δήμου Αί¬ 
γινας ως εξής: 

Άρθρο 2 

Δ/νση Διοικητικών και Οικονομικών Υπηρεσιών 

Μετά την περ. Ζτηςπαρ. 1 προστίθεται παρ. Η: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η. Γραφείο Προγραμμάτων Ευρωπαϊκής Ένωσης 
Δ/νση Ανταποδοτικών Υπηρεσιών 
Μετά την περ. βτηςπαρ. 1 προστίθεται παρ. γ: 
γ. Γ ραφείο Κοιμητηρίων 

Άρθρο 3 

2. Μόνιμο προσωπικό 

Θέσεις Διοικητικού προσωπικού 

Κατηγορία ΠΕ 

Κλάδος ΠΕΙ Διοικητικό 

4 θέσεις με βαθμό Δ-Α 

Κατηγορία ΔΕ 

ζ. Κλάδος ΔΕΙ Διοικ. 

25 θέσεις με βαθμούς Δ-Α 
θ. Κλάδος ΔΕ2 Εποπτών 
4 θέσεις με βαθμό Δ-Α 
Κατηγορία ΥΕ 

κ. Κλάδος ΥΕ1 Κλητήρων - Θυρωρών 
3 θέσεις με βαθμούς Ε-Β 
Κλάδος ΔΕ29 οδηγών 
20 θέσεις με βαθμούς Δ-Α 
Κλάδος ΔΕ38 προσωπικού Η/Υ 
7 θέσεις με βαθμό Δ-Α 
Κλάδος ΔΕ26 Μηχανοτεχνιτών 
2 θέσεις με βαθμό Δ-Α 
Κλάδος ΔΕ27 Ηλεκτροτεχνιτών 

1 θέση με βαθμό Δ-Α 

Κλάδος ΔΕ28 χειριστών μηχανημάτων έργων 

2 θέσεις χειριστών μηχανημάτων έργων με βαθμούς Δ-Α 
Κλάδος ΔΕ30 Τεχνικού και Λοιπού προσωπικού 

3 θέσεις υδραυλικών με βαθμό Δ-Α 

9 θέσεις τεχνιτών ύδρευσης 

Κλάδος ΔΕ Τεχνικού προσωπικού δομικών έργων 
1 θέση για έργα οδοποιίας με βαθμό Δ-Α 

1 θέση για έργα ύδρευσης με βαθμό Δ-Α 
Κατηγορία ΥΕ 

Κλάδος ΥΕ16 εργατών καθαριότητας 
35 θέσεις με βαθμό Ε-Β 
Κλάδος ΥΕ16 εργατών ύδρευσης 

10 θέσεις με βαθμό Ε-Β 
Κλάδος ΥΕ φυλάκων 

2 θέσεις με βαθμό Ε-Β 

Κλάδος ΥΕ 16 Κατανεμητών ύδρευσης 

1 θέση με βαθμό Ε-Β 

Κλάδος ΥΕ16 καταμετρητών ενδείξεων υδρομέτρων 

2 θέσεις με βαθμό Ε-Β 
Κλάδος ΥΕ16 εργατών οδοποιίας 
2 θέσεις με βαθμό Ε-Β 

Θέσεις προσωπικού Ειδικής Υπηρεσίας: 

Κατηγορία ΔΕ 
Κλάδος ΔΕ23 
10 θέσεις με βαθμό Δ-Α 

Άρθρο7 

Προσωπικό με σχέση εργασίας ιδιωτικού δικαίου ορι¬ 
σμένου χρόνου, συνολικά σαράντα έξι [46] θέσεις διαφό¬ 
ρων ειδικοτήτων. 

Αυξάνονται από 15 σε 25 οι θέσεις εργατών καθαριότητας 
Δημιουργούνται 5 θέσεις εργατών ύδρευσης 
Δημιουργείται 1 θέση καταμετρητών ενδείξεων υδρο¬ 
μέτρων 

Δημιουργούνται 2 θέσεις χειριστών μηχανημάτων έρ¬ 
γων 

Κατά τα λοιπά ισχύει ως έχει. 


Άρθρο 12 

Δ/νση Διοικητικών και Οικονομικών Υπηρεσιών 

Τμήμα Διοικητικό 

Μετά τη περ. Η της παρ. 1 προστίθεται εδάφιο Θ ως 
εξής: 

Θ. Γ ραφείο προγραμμάτων Ευρωπαϊκής Ένωσης 

Παρακολουθεί και μελετά τα Ευρωπαϊκά Προγράμμα¬ 
τα, την δυνατότητα υλοποίησης στο νησί της Αίγινας, τις 
αναγκαίες επαφές με κρατικές και ευρωπαϊκές υπηρε¬ 
σίες, την σύνταξη δικαιολογητικών υποβολής προτάσεων 
και το συντονισμό των δημοτικών υπηρεσιών. Το γραφείο 
αναλαμβάνει επίσης την ενημέρωση των φορέων του νη¬ 
σιού, των επαγγελματιών και των δημοτών. Υπεύθυνος 
του γραφείου θα ορίζεται υπάλληλος ΠΕΙ ανάλογων προ¬ 
σόντων. 

ΤΜΗΜΑ ΠΑΙΔΕΙΑΣ - ΑΘΛΗΣΗΣ ΚΑΙ ΚΟΙΝΩΝΙΚΗΣ ΜΕΡΙ¬ 
ΜΝΑΣ 

Γ. Γ ραφείο Κοινωνικής Μέριμνας - Κοινωνικών δραστη¬ 
ριοτήτων 

Διαγράφεται από τις αρμοδιότητες η εξής παράγρα¬ 
φος: 

- Αξιοποιεί και προσαρμόζει διαδημοτικές ή διακρατικές 
συνεργασίες ή προγράμματα της Ευρωπαϊκής Ένωσης 
στις ανάγκες του Δήμου 

Προστίθεται στο σημείο Δ. Γραφείο Κοινωνικής Προ¬ 
στασίας οι εξής αρμοδιότητες: 

- Μεριμνά για την ενημέρωση και εξυπηρέτηση πολυτέ¬ 
κνων οικογενειών. 

Διεύθυνση Ανταποδοτικών Υπηρεσιών 

1 .Τμήμα Καθαριότητας και Ηλεκτρομηχανολογικό. 

Μετά την περίπτωση Γ της παρ. 1 προστίθεται: 

Δ. Γραφείο Κοιμητηρίων 

Φροντίζει για την πιστή εφαρμογή του Κανονισμού Νε¬ 
κροταφείου. Μεριμνά για την ακριβή και νόμιμη βεβαίωση 
των εσόδων του Νεκροταφείου. Τηρεί τα σχετικά βιβλία 
Νεκροταφείου και είναι υπεύθυνο για την τήρηση της σχε¬ 
τικής νομοθεσίας, των αποφάσεων του Δημοτικού Συμ¬ 
βουλίου, του Δημάρχου και του Κανονισμού Νεκροταφεί¬ 
ου. 

Φροντίζει για την βεβαίωση των τελών καθαριότητας οι¬ 
κογενειακών τάφων, των τελών και δικαιωμάτων από την 
αφή κανδηλίων, τις κατασκευές οικογενειακώντάφων και 
τριετούς φύλαξης οστών, τέλεσης μνημοσύνων, τέλεσης 
κηδειών, πώλησης κεριών, εκταφών κ.λ.π. 

Εκδίδει άδειες ταφής σύμφωνα με τα ισχύοντα και γενι¬ 
κά ότι προκύπτει από την λειτουργία του Δημοτικού Νε¬ 
κροταφείου. 

Από τις διατάξεις της απόφασης αυτής προκύπτει ότι η 
ετήσια δαπάνη των νέων θέσεων πολλαπλασιαζομένης X 
2 δεν υπερβαίνει το μέσο όρο των τακτικών εσόδων των 
δύο [2] τελευταίων ετών, επομένως υπάρχει η οικονομική 
προϋπόθεση για την σύσταση των νέων οργανικών θέσε¬ 
ων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Φεβρουάριου 2003 

Ο Γ ενικός Γ ραμματέας Περιφέρειας 
Μ. ΚΥΡΙΑΚΙΔΗΣ 

Αριθ. 08/Δ.Τ.Α./2665 (2) 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Δήμου ΒΟΥΛΑΣ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως τρο¬ 
ποποιήθηκε με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Τις διατάξεις του Ν. 2190/94 καθώς & των Π .Δ. 37α/87 
& 22/90. 

4. Τις διατάξεις των άρθρων 8 & 12 του Ν. 2307/95 κα¬ 
θώς και του Ν. 2683/99. 

5. Τιςδιατάξειςτου Ν.2503/97 άρθροθπαρ. 1 και άρθρο 
18παρ. 12. 

6. Την 292/2001 απόφαση του Δημοτικού Συμβουλίου 
Δήμου Βούλας με την οποία γνωμοδοτεί υπέρ της 
41/2001 απόφασης του Διοικητικού Συμβουλίου του Ν.Π. 
«Δημοτικό Παιδικό Σταθμό Βούλας». 

7. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 8/15.3.2002 πρακτικό του. 

8. Τα στοιχεία του οικείου φακέλου. 

9. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27του Ν. 2081/92, αποφασίζου¬ 
με: 

Εγκρίνουμε την 292/2001 απόφαση του Δημοτικού Συμ¬ 
βουλίου Δήμου Βούλας με την οποία γνωμοδοτεί υπέρ 
της 41/2001 απόφασης του Διοικητικού Συμβουλίου του 
Ν.Π. με την επωνυμία «ΠΑΙΔΙΚΟΣ ΣΤΑΘΜΟΣ ΔΗΜΟΥ 
ΒΟΥΛΑΣ», που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΟΥ ΣΤΑΘΜΟΥ ΔΗΜΟΥ ΒΟΥΛΑΣ 

Άρθρο 1 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού Βούλας 
λειτουργούν σε επίπεδο Διεύθυνσης. 

Η Διεύθυνση του Παιδικού Σταθμού αποτελείται από τα 
εξής τμήματα: 

1 ο - Τμήμα Προσχολικής Αγωγής 

2ο - Τμήμα Διοικητικού - Οικονομικού 

Άρθρο 2 

Αρμοδιότητες Διεύθυνσης και Τμημάτων 

1 ο Η διεύθυνση εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

2ο Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
σταθμού. 

3ο Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Διεύθυνσης 

Ιο Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 


σύγχρονων απόψεων της Παιδαγωγικής και της Ψυχολο- 
γίας. 

2ο Εποπτεύει, συντονίζει και κατευθύνει το παιδαγωγι¬ 
κό έργο των τμημάτων. 

3ο Είναι αρμόδιος για την εύρυθμη λειτουργία του 
Σταθμού. 

4ο Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

• Το παιδαγωγικό υλικό καιτονπάσης φύσεως εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση των κτιρίων. 

• Την επιμόρφωση του προσωπικού. 

5ο Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στον Σταθμό. 

6ο Εγκρίνει και υπογράφει τα αιτήματα των προϊσταμέ¬ 
νων που αφορούν τις ανάγκες των τμημάτων τους. 

7ο Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλιστεί η εύρυθμη λειτουργία του Σταθμού και η 
επίτευξη των σκοπών του. 

8ο Επιβλέπει την τήρηση όλων των απαραίτητων βι¬ 
βλίων και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου 
Τμήματος Προσχολικής Αγωγής 

Είναι υπεύθυνος: 

1 ο Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2ο Γ ιατην παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3ο Εποπτεύει όλο το προσωπικό του Τμήματος για τη 
σωστή εκτέλεση των καθηκόντωντου. 

4ο Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5ο Είναι υπεύθυνος για τις συγκεντρώσεις προσωπικού, 
γονέων. 

6ο Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Τμήματος 
Διοικητικού - Οικονομικού 

1 ο Είναι υπεύθυνος για την προμήθεια και τον έγκαι¬ 
ρο εφοδιασμό του Σταθμού με τα αναγκαία τρόφιμα 
υλικά που είναι απαραίτητα για την εύρυθμη λειτουρ¬ 
γία του. 

2ο Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3ο Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επιδο¬ 
μάτων, προσαυξήσεων κλπ. του προσωπικού. 

4ο Συνεργάζεται με τον Διευθυντή για την κατάρτιση 
του προϋπολογισμού-απολογισμού-ισολογισμού. 

5ο Τηρεί όλα τα απαραίτητα βιβλία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 6 

Οργανική Σύνθεση Προσωπικού 

Οι θέσεις του προσωπικού ορίζονται ως εξής: 

Α) ΜΟΝΙΜΟ ΠΡΟΣΩΠΙΚΟ 

1) ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 5 (πέντε) 

Βαθμός Δ'-Α' 

2) ΚΛΑΔΟΣ ΤΕ17 ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις 1 μία 

Βαθμός Δ'-Α' 

3) ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις 1 μία 

Βαθμός Δ'-Α' 

4) ΚΛΑΔΟΣ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις 1 μία 

Βαθμός Δ'-Α' 

5) ΚΛΑΔΟΣ ΔΕ8 ΒΟΗΘΩΝ ΒΡΕΦΟΝΗΠΙΟΚΟΜΩΝ ΠΑΙ¬ 
ΔΟΚΟΜΩΝ 

Θέσεις 3 τρεις 
Βαθμός Δ'-Α' 

6) ΚΛΑΔΟΣ ΔΕ32 ΜΑΓΕΙΡΩΝ 
Θέσεις 1 μία 

Βαθμός Δ'-Α' 

7) ΚΛΑΔΟΣ ΥΕ1 ΚΛΗΤΗΡΩΝ-ΘΥΡΩΡΩΝ-ΓΕΝΙΚΩΝ ΚΑ¬ 
ΘΗΚΟΝΤΩΝ 

Θέσεις 1 μία 
Βαθμός Ε'-Β' 

8) ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις 1 μία 
Βαθμός Ε'-Β' 

9) ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 3 τρεις 

Βαθμός Ε'-Β' 

Β) ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΟΝΙΜΟ ΠΡΟΣΩΠΙΚΟ 

1. ΤΕ ΝΗΠΙΑΓΩΓΩΝ (προσωρινός) 

Θέσεις 2 δύο 

2. ΤΕ ΒΡΕΦΟΝΗΠΙΟΚΟΜΙΑΣ 
Θέσεις 1 μία 

3. ΔΕ ΔΙΟIΚΗΤΙΚΟΥ-ΛΟΓΙΣΤΙΚΟΥ 
Θέσεις 1 μία 

3. ΥΕ14 ΜΑΓΕΙΡΩΝ 
Θέσεις 1 μία 

4. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 1 μία 

Γ' ΕΠΟΧΙΑΚΟ ΠΡΟΣΩΠΙΚΟ 
3 τρεις θέσεις 

Οι δύο θέσεις ΤΕ Νηπιαγωγών (προσωρινός) μετατρέ- 
πονται μόλις εκκενωθούν με οποιονδήποτε τρόπο σε θέ¬ 
σεις κλάδου ΤΕ9 Βρεφονηπιοκόμων σύμφωνα με τις δια¬ 
τάξεις του άρθρου 35 Ν.2646/1998. 

Άρθρο 7 

Προϊστάμενοι Υπηρεσιακών Μονάδων 

Ιο Κατά το διάστημα κατά το οποίο θα υπηρετούν στο 
Δημοτικό Παιδικό Σταθμό Βούλας υπάλληλοι των κλάδων 
ΤΕ Νηπιαγωγών (προσωρινός) καιΤΕ Βρεφονηπιοκομίας, 
ως προϊστάμενοι της Δ/νσης του Παιδικού Σταθμού κα¬ 
θώς και του Τμήματος Προσχολικής Αγωγής επιλέγονται 
από τους κλάδους ΤΕ Νηπιαγωγών (προσωρινός), ΤΕ 
Βρεφονηπιοκομίας και ΤΕ9 Βρεφονηπιοκομίας. 


Μετά την κατάργηση των προσωποπαγών θέσεων προϊ¬ 
στάμενοι κρίνονται κατ'αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2ο Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΤΕ 17 Διοικητικού - 
Λογιστικού, ΔΕ Διοικητικού - Λογιστικού και ΔΕΙ Διοικητι¬ 
κού -Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις-Τμήματα 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τεκνών, έγκυες γυναίκες, τόπος διαμονής κ.λπ). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρούμε- 
νοι σε περίπτωση απουσίας τους ή κωλύματος από τον κα¬ 
τά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίαςτων επί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2001, ο οποίος ενι- 
σχύεται από τους ΚΑΠ, τροφεία κλπ. ύψους 75.000.000 
δρχ. ή 220.102,71 € περίπου εφόσον προσληφθούν όλοι 
και για τα επόμενα οικονομικά έτη το ύψος της δαπάνης 
δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Παλλήνη, 17 Φεβρουάριου 2003 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 1382 (3) 

Σύσταση στο Δήμο Ν. Ιωνίας Ν. Μαγνησίας Νομικού Προ¬ 
σώπου με την επωνυμία «Γ' Ενιαία Σχολική Επιτροπή 
1ου ΤΕΕ - 1ου ΣΕΚ και ΙΕΚ Δήμου Αλμυρού» Ν. Μα¬ 
γνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξειςτου άρθρ. 203του Π.Δ. 410/95 (Δημοτι¬ 
κός και Κοινοτικός Κώδικας). 

2. Τις διατάξεις της παρ. 8του αρθρ. 5του Ν. 1894/90 

3. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις) 

4. Την 161238/2001 απόφαση του Γενικού Γραμματέα 
Περιφ. Θεσσαλίας (εξουσιοδότηση Προϊσταμένου Δ/νσης 
Τοπ. Αυτ/σης και Δ/σης Μαγνησίας για υπογραφή εγγρά¬ 
φων) ΦΕΚ.597/τ.β'/21.5.2001 

5. Την 1381/ .2.2003 απόφαση του Γενικού Γραμματέα 
Περιφέρειας Θεσσαλίας με την οποία καταργήθηκε η 
Σχολική Επιτροπή του 1ου, 2ου ΤΕΕ, ΙΕΚ καιΣΕΚτου Δή¬ 
μου Αλμυρού, λόγω συγχώνευσης του 1 ου και 2ου ΤΕΕ σε 
Ιο ΤΕΕ 

6. Την 42/2003 απόφαση του Δημοτικού Συμβουλίου Αλ¬ 
μυρού, αποφασίζουμε: 

1. Συνιστούμε στο Δήμο Νέας Ιωνίας του Νομού Μα¬ 
γνησίας Νομικό Πρόσωπο με την επωνυμία «Γ Ενιαία Σχο¬ 
λική Επιτροπή 1 ου ΤΕΕ - 1ου ΣΕΚ και ΙΕΚΔήμου Αλμυρού» 
Ν. Μαγνησίας. 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικότερα 
η λήψη όλωντων μέτρωνπου κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το Νομικό Πρόσωπο θα διοικείται από 7μελές Διοικη¬ 
τικό Συμβούλιο αποτελούμενο από: 

α. Τον εκάστοτε Δήμαρχο ή αντιδήμαρχο, ως Πρόεδρο. 

β Ένα Δημοτικό Σύμβουλο. 

γ. Τους Διευθυντές των Σχολείων. 

δ. Τον εκπρόσωπο του Συλλόγου γονέων και Κηδεμό¬ 
νων. 

ε. Τον εκπρόσωπο της μαθητικής Κοινότητας του 1ου 
ΤΕΕ. 

4. Η θητεία των μελώντου Διοικητικού Συμβουλίου ακο¬ 
λουθεί την δημοτική περίοδο. Το Διοικητικό Συμβούλιο 
εκλέγει αντιπρόεδρο και γραμματέα του Ν.Π. 

5. Πόροι του Ν.Π. θα είναι: 

α. Η ετήσια επιχορήγηση του Δήμου. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Οι εισπράξεις από το αντίτιμο των παρεχομένων 
πραγμάτων ή υπηρεσιών. 

ε. Οι πρόσοδοι από την περιουσία. 

6. Περιουσία: κινητή και ακίνητη που τυχόν καταλείπε- 
ται - διατίθεται. 

7. Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

8. ΑΚΡΟΤΕΛΕΥΤΙΟ ΑΡΘΡΟ - Κάλυψη δαπάνης 

Με την παρούσα απόφαση δεν προκαλείται δαπάνη σε 
βάρος του προϋπολογισμού οικ. έτους 2003 του Δήμου 
Αλμυρού. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 14 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΘΑΝΑΣΙΟΣ ΓΚΑΡΑΓΚΑΝΗΣ 

-♦- 

Αριθ. 1549 (4) 

Τροποποίηση της 161156/6.4.2001 απόφασης Γενικού 
Γ ραμματέα Περιφέρειας Θεσσαλίας περί συστατικής 
πράξης της Δημοτικής Επιχείρησης με την επωνυμία 
«Αθλητικός Πολιτιστικός Οργανισμός» Δήμου Πορτα- 
ριάς Ν. Μαγνησίας. (ΑΠΟΔΠ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277-284, 287, 291 και 304 
του Π.Δ. 410/95 (Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την 161238/2001 απόφαση του Γενικού Γραμματέα 
Περιφ. Θεσσαλίας (εξουσιοδότηση Προϊσταμένου Δ/νσης 
Τοπ Αυτ/σης και Δ/σης Μαγνησίας για υπογραφή εγγρά¬ 
φων) (ΦΕΚ597/τ.β 721.5.2001). 

4. Την 161156/6.4.2001 (ΦΕΚ 439/τ.β717.4.2001) από¬ 
φαση Γ ενικού Γ ραμματέα Περιφέρειας Θεσσαλίας με την 
οποία συστήθηκε η Δημοτική Επιχείρηση Αθλητικός Πο¬ 
λιτιστικός Οργανισμός Πορταριάς Νομού Μαγνησίας. 

5. Την 14/2003 απόφαση του Δημοτικού Συμβουλίου 
Πορταριάς, αποφασίζουμε: 

Τροποποιούμε την 161156/6.4.2001 (ΦΕΚ 439/τ.β7 
17.4.2001) απόφαση Γενικού Γραμματέα Περιφέρειας 
Θεσσαλίας με την οποία συστήθηκε η Δημοτική Επιχείρη¬ 
ση Αθλητικός Πολιτιστικός Οργανισμός Πορταριάς Νο¬ 
μού Μαγνησίας ως προς την Παράγραφο 3 (Διοίκηση) ως 
εξής: 

3. ΔΙΟΙΚΗΣΗ 

Ο Οργανισμός διοικείται από 9μελές Διοικητικό Συμ¬ 
βούλιο τα μέλη του οποίου ορίζονται μαζί με τους ανα¬ 
πληρωτές από το Δημοτικό Συμβούλιο σύμφωνα με τις 
διατάξεις του άρθρου 278 του Π.Δ. 410/95. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Δήμου, έκτων οποίων ο ένας (1) 
θα είναι από τη μειοψηφία, δύο (2) είναι εκπρόσωποι κοι¬ 
νωνικού φορέα της περιοχής και τέσσερις (4) είναι δημό¬ 
τες του Δήμου Πορταριάς που έχουν πείρα και γνώσεις 
σχετικές με το αντικείμενο του Οργανισμού. Σε περίπτω¬ 
ση που οι εργαζόμενοι στον Οργανισμό θα υπερβαίνουν 
τους είκοσι (20), στο Δ.Σ. θα συμμετέχει ένας εκπρόσω¬ 
πος των εργαζομένων, αντικαθιστώντας ένα (1) μη αιρετό 
μέλος, χωρίς αλλαγή της συστατικής πράξης. Με απόφα¬ 
ση του Δημοτικού Συμβουλίου ορίζονται από τα μέλη του 
Δ.Σ. ο Πρόεδρος και ο Αντιπρόεδρος. 

Το Διοικητικό Συμβούλιο διοικεί και διαχειρίζεται τις 
υποθέσεις που αφορούν τον Οργανισμό. 

Ακροτελεύτιο άρθρο - Κάλυψη δαπάνης 

Με την παρούσα απόφαση δεν προκαλείται δαπάνη σε 
βάρος του Προϋπολογισμού Δήμου Πορταριάς Ν. Μα¬ 
γνησίας οικονομικού έτους 2003. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 14 Φεβρουάριου 2003 

Με εντολή Γενικού Γραμματέα Περιφέρειας 
Ο Διευθυντής 

ΑΘΑΝΑΣΙΟΣ ΓΚΑΡΑΓΚΑΝΗΣ 

-♦- 

Αριθ. 1381 (5) 

Κατάργηση του Νομικού Προσώπου με την επωνυμία 
«Ενιαία Σχολική Επιτροπή 1ου και 2ου ΤΕΕ, ΙΕΚ και 
ΣΕΚΔήμου Αλμυρού» Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του αρθρ. 203 του Π.Δ. 410/95. (Δημοτι¬ 
κός και Κοινοτικός Κώδικας). 

2. Τις διατάξεις της παρ. 8του αρθρ. 5του Ν. 1894/90. 

3. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

4. Την 161238/2001 απόφαση του Γενικού Γραμματέα 
Περιφ. Θεσσαλίας (εξουσιοδότηση Προϊσταμένου Δ/νσης 
Τοπ. Αυτ/σης και Δ/σης Μαγνησίας για υπογραφή εγγρά¬ 
φων). ΦΕΚ.597/τ.β'/21.5.2001. 

5. Την 136551/22.11.1999 απόφαση του Γενικού Γραμ¬ 
ματέα Περιφέρειας Θεσσαλίας με την οποία συστήθηκε η 
«Γ Ενιαία Σχολική Επιτροπή 1ου και 2ου ΤΕΕ, ΙΕΚ και ΣΕΚ 
Δήμου Αλμυρού» Ν. Μαγνησίας. 

6. Την41/2003 απόφαση του Δημοτικού Συμβουλίου Αλ¬ 
μυρού, αποφασίζουμε: 

Το Νομικό Πρόσωπο με την επωνυμία «Γ Ενιαία Σχολι¬ 
κή Επιτροπή 1ου και 2ου ΤΕΕ, ΙΕΚ και ΣΕΚ Δήμου Αλμυ¬ 
ρού» Ν. Μαγνησίας που είχε συσταθεί με την 136551/ 
22.11.1999 απόφαση του Γενικού Γραμματέα Περιφέρει¬ 
ας Θεσσαλίας, καταργείται. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Αλμυρού οικ. 
έτους 2003. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 14 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΘΑΝΑΣΙΟΣ ΓΚΑΡΑΓΚΑΝΗΣ 

-♦- 

Αριθ. 455 (6) 

Διάλυση της επιχείρησης με την επωνυμία «Αμιγής Ανα¬ 
πτυξιακή Επιχείρηση της ΤΕΔΚ Ν. Ημαθίας Α.Ε.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 284 «Διάλυση» του Δ.Κ.Κ. 
(Π.Δ. 410/95). 

3. Τις διατάξεις του άρθρου 2 του Ν. 2081/92 (ΦΕΚ 
154/τ.Α'/10.9.1992). 


4. Την 25027/84 (ΦΕΚ 244/τ.Β'/12.4.1984) απόφαση του 
Υπ. Εσωτερικών. 

5. Την 12210/10.11.1998 (ΦΕΚ 1224/τ.Β'/1.12.1998) 
απόφασή μας, σχετικά με την σύσταση επιχείρησης με 
την επωνυμία «Αμιγής Αναπτυξιακή Επιχείρηση της ΤΕΔΚ 
Ν. Ημαθίας Α.Ε.». 

6. Την 70/16.12.2002 απόφαση του Δ.Σ. της Τοπικής 
Ένωσης Δήμων και Κοινοτήτων Νομού Ημαθίας περί διά¬ 
λυσης της ανωτέρω επιχείρησης. 

7. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής «με 
εντολή Γενικού Γ ραμματέα Περιφέρειας», αποφασίζουμε: 

1. Διαλύουμε την επιχείρηση με την επωνυμία «Αμιγής 
Αναπτυξιακή Επιχείρηση της ΤΕΔΚ Ν. Ημαθίας Α.Ε.», για 
τους ειδικότερους λόγους που αναφέρονται στην 
70/16.12.2002 απόφαση του Δ.Σ. της Τοπικής Ένωσης 
Δήμων και Κοινοτήτων Νομού Ημαθίας. 

2. Ακροτελεύτια διάταξη. 

Από τις διατάξεις της παρούσας δεν προκαλείται δαπά¬ 
νη σε βάρος του προϋπολογισμού της Τοπικής Ένωσης 
Δήμων και Κοινοτήτων Νομού Ημαθίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 18 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 2571 (7) 

Παροχή εξουσιοδότησης στον Προϊστάμενο της Δ/νσης 
Δασών Ν. Κυκλάδων να υπογράφει με Εντολή Γεν. 
Γ ραμματέα Περιφέρειας Νοτίου Αιγαίου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/97 (ΦΕΚ 107/τ. Α730.5.1997), 
«Διοίκηση, οργάνωση, Στελέχωση της Περιφέρειας κ.λπ». 

2. Την 4699/Α729.8.1997 απόφαση Γ.Γ.Π.Ν.ΑΙ. 

3. Τις διατάξεις του Ν. 2308/95 (ΦΕΚ 114/τ.Α7 15.6.1995), 
«Κτηματογράφηση για τη δημιουργία Εθνικού Κτηματολο¬ 
γίου. Διαδικασία έως τις πρώτες εγγραφές στα κτηματολο- 
γικά βιβλία και άλλες διατάξεις». 

4. Τις διατάξεις του Ν. 2664/98 (ΦΕΚ275/τ.Α73.12.1998), 
«Εθνικό Κτηματολόγιο και άλλες διατάξεις». 

5. Τις διατάξεις του Π.Δ. 187/00 (ΦΕΚ 176/τ.Α731.7.2000), 
«Διάρθρωση, αρμοδιότητες, εξοπλισμός και στελέχωση 
της Διεύθυνσης Δασικών Χαρτών του Υπουργείου Γεωρ¬ 
γίας και των Τμημάτων Δασικών Χαρτογραφήσεων των Δι¬ 
ευθύνσεων Δασών των Περιφερειών και των Νομών». 

6. Τις 85081/315/14.5.2001, 85963/156/15.2.2002 και 
98839/613/23.7.2002 εγκύκλιες διαταγές του Υπουργεί¬ 
ου Γ εωργίας. 

7. Την ανάγκη εμπρόθεσμης υποβολής δηλώσεων, εν¬ 
στάσεων, προσφυγών και γενικά θεμάτων που άπτονται 
της έγκαιρης προάσπισης των δικαιωμάτων του Ελληνι¬ 
κού Δημοσίου, στα πλαίσια σύνταξης του Εθνικού Κτημα¬ 
τολογίου και τις υπηρεσιακές ανάγκες. 

8. Τη σύμφωνη γνώμη της Δ/ντριας Δασών της Περιφέ- 

ρειάς μας καιτου Αναπληρωτή Δ/ντή Δασών Ν. Κυκλάδων 
με επισημειωματική υπογραφή της παρούσας μας. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εξουσιοδοτούμε από 19.2.2003 τον Προϊστάμενο της 
Δ/νσης Δασών Ν. Κυκλάδων να υπογράφει με Εντολή Γεν. 
Γραμματέα Περιφέρειας Νοτίου Αιγαίου την εμπρόθεσμη 
υποβολή των δηλώσεων, ενστάσεων, προσφυγώντου Δη¬ 
μοσίου κατά την πρώτη και δεύτερη ανάρτηση του Ν. 
2308/95σεεκτάσειςπεριοχήςΟ.Τ.Α.του Ν. Κυκλάδωνγια 
τις οποίες ισχύει το μαχητό τεκμήριο του Δημοσίου σύμ¬ 
φωνα με την Δασική Νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 19 Φεβρουάριου 2003 

Η Γενική Γραμματέας Περιφέρειας 
ΜΑΡΘΑ ΣΗΜΑΝΤΩΝΗ 
-♦- 

Αριθ. 1599 (8) 

Τροποποίηση του Εσωτερικού Κανονισμού Οργανώσεως 

λειτουργίας και προσωπικού του Αρδευτικού Οργανι¬ 
σμού Στυμφαλίας Ασωπού (Α.Ο.Σ.Α.Κ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛ/ΣΟΥ 

Έχοντας υπόψη: 

1. Τις διατάξεις του Ν. 3704/57 «περί κυρώσεως της 
αριθμ. 158/1956 πράξεως του Υπουργικού Συμβουλίου 
περί συστάσεως Α.Ο.Σ.Α.Κ (άρθρ. 1, παρ. 8)». 

2. Τις ισχύουσες και για τον Α.Ο.Σ.Α.Κ. διατάξεις των άρ¬ 
θρων 1 παρ 4, 5 παρ. 2, 6 παρ. 2, 3 και 4, 7 παρ. 1 και 2, 8 
παρ.1 και 2, 13 παρ. 1 και 2 και 14 παρ 1 και 2 του Ν Δ. 
2488/53 «περί Οργανισμού Κωπάίδας». 

3. Τις διατάξειςτων Ν. 2503/97 και 2647/98. 

4. Τον εσωτερικό κανονισμό οργανώσεως λειτουργίας 
και προσωπικού του Αρδευτικού Οργανισμού Στυμφα¬ 
λίας Ασωπού (Α.Ο.Σ.Α.Κ.) που εγκρίθηκε με την 5203/512/ 
260/16.6.60 απόφαση του Υπουργού Γεωργίας όπως τρο¬ 
ποποιήθηκε μεταγενέστερα. 

5. Την 6/24.1.2003 απόφαση του Διοικητικού Συμβουλί¬ 
ου του Α.Ο.Σ.Α.Κ. περί τροποποίησης του άρθρου 9 του 
παραπάνω κανονισμού, αποφασίζουμε: 

Τροποποιούμε το άρθρο 9 «σύσταση και αρμοδιότητες 
Υπηρεσιακού Συμβουλίου Α.Ο.Σ.Α.Κ. και επιτροπής εκδί¬ 
κασης ενστάσεων κατά του Αρδευτικού Κανονισμού 
Α.Ο.Σ.Α.Κ.» του Εσωτερικού Κανονισμού Οργανώσεως, 
λειτουργίας και προσωπικού του Αρδευτικού Οργανισμού 
Στυμφαλίας Ασωπού Κορινθίας (Α.Ο.Σ.Α.Κ.) ως εξής: 

1. Με απόφαση του Γενικού Γραμματέα Περιφέρειας 
Πελ/σου συγκροτείται στον Α.Ο.Σ.Α.Κ. 5/μελές Υπηρεσια¬ 
κό Συμβούλιο που αποτελείται: 

Α. Από τα τρία (3) Υπηρεσιακά μέλη Δ/Σ αυτού 

Β. Από δυο (2) αιρετούς εκπροσώπους των υπαλλήλων 
με τους νόμιμους αναπληρωτές τους οι οποίοι εκλέγονται 
σύμφωνα με την ΔΙΚΠΡ/Φ.80/30/8703/16.9.1988 (ΦΕΚ 
684/Β/19.9.1988) απόφαση Υπουργού Προεδρίας της Κυ¬ 
βέρνησης. 

Με την ίδια απόφαση ορίζονται ο Πρόεδρος και ο Αντι¬ 
πρόεδρος του Υπηρ/κού Συμβουλίου ως και η θητεία των 
μελών αυτού (διετής). 

Σκοπός του Υπηρ/κού Συμβουλίου είναι: 

Α) Η γνωμοδότηση ή και απόφαση των θεμάτων που πα- 
ραπέμπονται σ’ αυτό από το Δ/Σ. 


Β) Η γνωμοδότηση περί διορισμού και προαγωγής του 
προσωπικού του Οργανισμού και περί επιβολής ποινών 
υποβιβασμού και οριστικής απολύσεωςτων υπαλλήλων. 

Γ) Η γνωμοδότηση επιβολής ποινών για πειθαρχικά αδι¬ 
κήματα των υπαλλήλων του Οργανισμού εντός των ορίων 
που καθορίζονται στο άρθρο 26 του παρόντος Κανονι¬ 
σμού. Χρέη γραμματέα του Υπηρεσιακού Συμβουλίου 
εκτελεί ο Γ ραμματέας του Δ/κού Συμβουλίου. 

Το Υπηρεσιακό Συμβούλιο συνέρχεται όταν καλείται 
από τον Πρόεδρο αυτού και συνεδριάζει στο Κατάστημα 
του Οργανισμού. 

Το Υπηρεσιακό Συμβούλιο αποφασίζει κατ’ απόλυτο 
πλειοψηφία και σε περίπτωση ισοψηφίας νικά η ψήφος 
του Προέδρου. 

Οι αποφάσεις και οι γνωμοδοτήσεις αυτού τηρούνται 
σε πρακτικά στα οποία καταχωρούνται περιλήψεις των 
γενομένων συζητήσεων και υπογράφονται υπό των πα¬ 
ρόντων μελών καιτου Γραμματέως. 

2. Συγκροτείται στον Α.Ο.Σ.Α.Κ. επιτροπή εκδίκασης εν¬ 
στάσεων κατά του Κανονισμού Άρδευσης που απαρτίζε¬ 
ται από τους: Δ/ντή Εγγ. Βελτιώσεων τον υπάλληλο εκ¬ 
πρόσωπο της Διοίκησης Αγροφυλακής Κορινθίας στο Δ/Σ 
του Α.Ο.Σ.Α.Κ. και τριών (3) αντιπροσώπων παραγωγών 
μελών του Διοικητικού Συμβουλίου του Οργανισμού που 
ορίζονται από το Δ/Σ με σκοπό την εκδίκαση των ενστά¬ 
σεων κατά του Γενικού Κανονισμού Άρδευσης. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού ούτε 
εις βάρος του προϋπολογισμού του Α.Ο.Σ.Α.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 20 Φεβρουάριου 2003 

Ο Γ ενικός Γ ραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

-♦- 

Αριθ. 532 (9) 

Καθορισμός αποδέκτη και ειδικών όρων διάθεσης αστι¬ 
κών λυμάτων της Α.Ε.Ε. Αργυρομεταλλευμάτων και 
Βαρυτίνης στο 51ο χλμ. Ε.Ο. Λαμίας - Άμφισσας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Το Ν. 2218/1994 «Ίδρυση Νομαρχιακής Αυτ/σης 
κ.λπ.» καιτο Ν. 2240/1994 «Συμπλήρωση διατάξεων για τη 
Νομ/κή Αυτ/ση». 

2. Την 377/4.5.1995 απόφαση «Ψήφιση Οργανισμού 
Οργάνωσης και Λειτουργίας της Νομ/κής Αυτ/σης Φωκί¬ 
δας (ΦΕΚ 366/4.5.1995 τ.Β>. 

3. Την Ειβ/221/65 Υγειονομική διάταξη όπως τροποποι¬ 
ήθηκε και ισχύει σήμερα. 

4. Το 370/24.11.2002 έγγραφο της Α.Ε.Ε. Αργ/των & Βα¬ 
ρυτίνης. 

5. Τηντεχνική μελέτη των Πολιτικού Μηχανικού Γεωργί- 
ου Σακελλαράκη και Χημικού Μηχανικού Παναγιώτη Τρια- 
νταφυλλόπουλου. 

6. Το από 24.1.2003 πρακτικό της αρμόδιας επιτροπής, 
αποφασίζουμε: 

Καθορίζουμε ως χώρο διάθεσης των επεξεργασμένων 
αστικών λυμάτων, της Α.Ε.Ε. Αργυρομεταλλευμάτων & 
Βαρυτίνης που βρίσκεται στο 51ο χλμ. Ε.Ο. Λαμίας - Άμ¬ 
φισσας, την άρδευση των παρακείμενων εκτάσεώντης. 

Η αυστηρή τήρηση των όρων της μελέτης, όσον αφορά 
τα μέτρα απόσμησης καιτης απόδοσηςτου Βιο. Κα., ώστε 

να εξασφαλίζεται κάθε δυνατή περίπτωση οχλήσεων ή 
ρύπανσης ακόμη και σε περίπτωση βλάβης, αποτελεί 
απαραίτητη προϋπόθεση της έγκρισης αυτής. 

1. Η μεταφορά των λυμάτων από τις εγκαταστάσεις επε¬ 
ξεργασίας των, θα γίνεται με κλειστό υπεδάφιο αγωγό ή 
με κατάλληλο βυτιοφόρο αυτοκίνητο. 

2. Πλήρη προληπτικό έλεγχο θα ασκούν η Υγειονομική 
Υπηρεσία, η Δ/νση Τεχνικών Υπηρεσιών, η Α.Ε.Ε. Αργ/των 
& Βαρυτίνης και το Τμήμα Περιβάλλοντος της Νομαρχια¬ 
κής Αυτοδιοίκησης Φωκίδας. 

3. Σε περίπτωση μη συμμόρφωσης προς τους όρους 
της απόφασης αυτής ή δημιουργίας προβλημάτων κατά 
τη λειτουργία του συστήματος επεξεργασίας και διάθε¬ 
σης, διατηρούμε το δικαίωμα τροποποίησης, αναπρο¬ 
σαρμογής ή ανάκλησης της παρούσας. 

Η απόφαση αυτή να δημοσιευθεί στην Εφημερίδα της 
Κυ βερνήσεως και ισχύει από την ημέρα της δημοσίευσης. 

Άμφισσα, 26 Φεβρουάριου 2003 

Ο Νομάρχης 
Δ. ΑΝΔΡΙΤΣΟΣ 

-♦- 

Αριθ. 909 (10) 

Μεταφορά μίας (1) κενής οργανικής θέσης Δ.Ε.Π. στο 
Τμήμα Οργάνωσης και Διοίκησης Επιχειρήσεων. 

Ο ΠΡΥΤΑΝΗΣ ΤΟΥ ΟΙΚΟΝΟΜΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 1) τις διατάξεις του άρθρου 14§5του 
Ν. 2817/2000, 2) την από 5.2.2003 απόφαση - πρόταση 
της Γενικής Συνέλευσης του Τμήματος Οργάνωσης και 
Διοίκησης Επιχειρήσεων του Πανεπιστήμιου, 3) την από 
26.2.2003 σύμφωνη γνώμη του Πρυτανικού Συμβουλίου 
και 4) το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τη μεταφορά μίας (1) κενής οργανικής θέσης Δ.Ε.Π. 
στο Τμήμα Οργάνωσης και Διοίκησης Επιχειρήσεων του 
Πανεπιστημίου, η οποία προήλθε από την παραίτηση του 
Επίκουρου Καθηγητή Παναγιώτη Διαμάντη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2003 

Ο Πρύτανης 
ΓΕΩΡΓΙΟΣ I. ΒΕΝΙΕΡΗΣ 
-♦- 

Αριθ. 12017 (11) 

Μεταβίβαση αρμοδιοτήτων στον προϊστάμενο γραμματεί¬ 
ας του Αριστοτελείου Πανεπιστημίου Θεσσαλονίκης. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 

ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 16 του Ν. 641/77 (ΦΕΚτ. Α' 
200), των άρθρων 1 παρ. 3και3παρ. 1 εδαφ. στ III καιπαρ. 
2 του Ν. 2083/92 (ΦΕΚτ.Α' 159) και του άρθρου 9 του Ν. 
2690/99 (ΦΕΚτ.Α'45), 

2. Τις διατάξεις του Π.Δ. 47/96 (ΦΕΚτ.Α' 33) «Οργανι¬ 
σμός Διοικητικών Υπηρεσιών Αριστοτελείου Πανεπιστη¬ 
μίου Θεσσαλονίκης», 

3. Την ανάγκη αποκέντρωσης για την ταχύτερη διεκπε¬ 


ραίωση των διοικητικών υποθέσεων του Ιδρύματος, 

4. Το γεγονός ότι από τις διατάξεις της πράξης αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού, ούτε του Προϋπολογισμού του Πανεπιστη¬ 
μίου Θεσσαλονίκης (Απόφαση Πρυτανικού Συμβουλίου 
συνεδρίαση), αποφασίζουμε: 

Μεταβιβάζουμε στον Προϊστάμενο Γραμματείας του 
Πανεπιστημίου μας τις ακόλουθες αρμοδιότητες και το 
δικαίωμα να υπογράφει «Με εντολή του Πρύτανη» τις πα¬ 
ρακάτω διοικητικές πράξεις, αποφάσεις και λοιπά έγγρα¬ 
φα, κατά ειδικότερα οριζόμενα: 

1) Έγγραφα προκηρύξεων θέσεων, προκηρύξεις και 
διαβιβαστικά του πάσης φύσεως διδακτικού, διοικητικού 
και τεχνικού προσωπικού. 

2) Έγγραφα και Πρυτανικές πράξεις παραιτήσεων, με¬ 
τά από εξέλιξη, μελών ΔΕΠ. 

3) Έγγραφα συμβάσεων πρόσληψης αλλοδαπών δα¬ 
σκάλων στα ξενόγλωσσα Τμήματα. 

4) Έγγραφα που αφορούν την πρόσληψη, μονιμοποίη¬ 
ση, εξέλιξη και άλλα θέματα του διοικητικού και τεχνικού 
προσωπικού. 

5) Χρέωση της εισερχόμενης αλληλογραφίας στις αρ¬ 
μόδιες διοικητικές υπηρεσίες, καθώς και τοποθέτηση εγ¬ 
γράφων στο αρχείο, όταν δεν απαιτείται παραπέρα ενέρ¬ 
γεια. 

6) Εγκρίσεις μετακίνησης εκτός έδρας για εκτέλεση 
υπηρεσίας του Διοικητικού Προσωπικού του Α.Π.Θ. 

7) Την υπογραφή προκηρύξεων - διακηρύξεων και συμ¬ 
φωνητικών των Τμημάτων και των λοιπών υπηρεσιών, 
πλην της Γενικής Δ/νσης Οικονομικών Υπηρεσιών και της 
Γενικής Δ/νσης Τεχνικών Υπηρεσιών, μέχρι του εκάστοτε 
ποσού που ορίζεται με το Π.Δ. 394/96, άρθρο 4 παρ. 2ε 
(ΦΕΚ 266/96 τ.Α') από την Επιτροπή της Ευρωπαϊκής 
Ένωσης. 

Η μεταβίβαση των παραπάνω αρμοδιοτήτων ισχύει και 
για το νόμιμο αναπληρωτή του προαναφερόμενου προϊ¬ 
σταμένου σε περίπτωση απουσίας ή κωλύματος του. 

Όταν λόγω της φύσεως ή της σοβαρότητας ενός εγ¬ 
γράφου, ο εξουσιοδοτημένος προϊστάμενος που αναφέ- 
ρεται παραπάνω κρίνει απαραίτητη την υπογραφή του 
από ανώτερο όργανο, αυτό θα υπογράφεται από το ανώ¬ 
τερο νόμιμα εξουσιοδοτημένο όργανο ή τον Πρύτανη. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Θεσσαλονίκη, 4 Μαρτίου 2003 
Ο Πρύτανης 

ΜΙΧ. Α. ΠΑΠΑΔΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην 8823/2002 απόφαση του Γενικού Γραμματέα της 
Περιφέρειας Κρήτης που δημοσιεύτηκε στο ΦΕΚ τεύχος 
66 Β'/ 27.1.2003 γίνεται η εξής διόρθωση: 

από το εσφαλμένο «Γραμματέας της Επιτροπής ορίζε¬ 
ται ένας υπάλληλος της κατά τόπον αρμόδιας χωρικά για 
την απαλλοτρίωση Κτηματικής Υπηρεσίας» στο σωστό 
«Γραμματέας της Επιτροπής ορίζεται ένας υπάλληλος 
της αρμόδιας για την απαλλοτρίωση Υπηρεσίας». 

(Από την Περιφέρεια Κρήτης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




